Archibald Joseph Cronin
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Archibald Joseph Cronin var en britisk (skotsk) forfatter og lege. Han fullførte medisinsk doktorgrad i 1925.
Romanen Hatter's Castle (1931) ble på kort tid en verdenssuksess, og Cronin oppgav sin legepraksis til fordel for forfatteryrket. Bestselgeren The Citadel (1937) bygger på hans egne erfaringer som lege blant gruvearbeiderne i Sør-Wales og som motelege i London. I The Keys of the Kingdom (1942), hvor Cronins religiøse tro slår sterkt igjennom, er handlingen delvis henlagt til en misjonsstasjon i Kina.Blant Cronins øvrige romaner kan nevnes The Green Years, Shannon's Way, Crusader's Tomb (1956) og The Northern Light (1958). Cronin skrev med menneskekunnskap, idealisme og evne til å fortelle populært og virkningsfullt. Adventures in Two Worlds (1952) er en selvbiografi. Nesten alle bøkene hans er oversatt til norsk. Les mer i Store norske leksikon Storbritannias litteratur